130 km til fods på tværs af Jylland i den smukke jyske natur fra Blåvandshuk til Vejle.
Kyst til Kyst stien er en natursti langs med Varde Å, Holme Å og Vejle Å, hvor du kommer tæt på naturen. Langt fra trafik, stress og jag.
Langs med hele ruten er der shelter- og lejrpladser med bålplads, vand og das. Du kan se overnatningsmuligheder i langs ruten i Vade Kommune på Visitvesterhavets hjemmeside.
Parkeringspladser tæt på ruten gør det også muligt at gå mindre strækninger.
Tag børnene med og få en unik naturoplevelse i Danmark.
Du kan læse mere om ruten og planlægge din tur på: www.kyst-kyststien.dk